നീലച്ചിത്ര നിര്മാണ കേസില് കുന്ദ്രയുടെ അറസ്റ്റ് ആഘാതമായി ശില്പ ഷെട്ടി വിവാഹമോചനത്തിന് ഒരുങ്ങുന്നു? രാജ് കുന്ദ്രയില്നിന്ന് കുട്ടികളുമായി അകന്ന് കഴിയാനാണ് ശില്പ ആഗ്രഹിക്കുന്നത്. കുട്ടികളുടെ മാനസികാരോഗ്യത്തെ അറസ്റ്റും വിവാദങ്ങളും ബാധിക്കുന്നു. അതിനാല് കുന്ദ്രയുമായി വേര്പിരിയാനാണ് ശില്പയുടെ തീരുമാനം. രണ്ടു വര്ഷത്തെ പ്രണയത്തിനു ശേഷം 2009 ലാണ് ശില്പ ഷെട്ടിയും രാജ് കുന്ദ്രയും വിവാഹിതരാകുന്നത്. ഇപ്പോള് ശില്പ വിവാഹമോചനത്തിന് ഒരുങ്ങുന്നുവെന്നാണ് ബോളിവുഡ് മാധ്യമങ്ങളില് പ്രചരിക്കുന്നത്. നീലച്ചിത്ര നിര്മാണ കേസില് ഭര്ത്താവ് രാജ് കുന്ദ്രയുടെ അറസ്റ്റ് ശില്പയ്ക്ക് കനത്ത മാനസികാഘാതം ഉണ്ടാക്കിയെന്നും രാജ് കുന്ദ്രയില്നിന്ന് കുട്ടികളെ അകറ്റി നിര്ത്താനാണ് നടി ആഗ്രഹിക്കുന്നതെന്നും വാര്ത്തയില് പറയുന്നു. രാജ്കുന്ദ്രയുടെ നിര്മാണ കമ്ബനി അഡള്ട്ട് വിഡിയോകള് നിര്മിക്കുന്നത് സംബന്ധിച്ച് ശില്പയ്ക്ക് അറിവുണ്ടായിരുന്നെങ്കിലും നീലച്ചിത്രങ്ങള് നിര്മിക്കുന്നതിനെപ്പറ്റി അറിഞ്ഞിരുന്നില്ല. ഇത് സംബന്ധിച്ചുള്ള കുന്ദ്രയുടെ അറസ്റ്റ് ശില്പയ്ക്ക് വലിയ ആഘാതമായിരുന്നു. രാജ് കുന്ദ്രയില്നിന്ന് കുട്ടികളുമായി അകന്ന് കഴിയാനാണ് ശില്പ ആഗ്രഹിക്കുന്നത്. കുട്ടികളുടെ മാനസികാരോഗ്യത്തെ അറസ്റ്റും വിവാദങ്ങളും ബാധിക്കുന്നു. അതിനാല് കുന്ദ്രയുമായി വേര്പിരിയാനാണ് ശില്പയുടെ തീരുമാനം. വിവാഹമോചനത്തിന്റെ പേരില് ജീവനാംശം വാങ്ങാന് ശില്പ ആഗ്രഹിക്കുന്നില്ല. നടിയുടെ സുഹൃത്ത് പറഞ്ഞതായി മാധ്യമങ്ങള് റിപ്പോര്ട്ട് ചെയ്തു. റിയാലിറ്റി ഷോയില്നിന്നും മറ്റുമായി നല്ല തുക ശില്പയ്ക്ക് പ്രതിഫലമായി ലഭിക്കുന്നുണ്ട്. മാത്രമല്ല സിനിമയിലും സജീവമാണ്. അതുകൊണ്ട് ഒറ്റയ്ക്കൊരു ജീവിതം അവള്ക്ക് ബുദ്ധിമുട്ടല്ല. ശില്പയുടെ സുഹൃത്ത് പറയുന്നു.